**PRILOG 8-A**

IZJAVA O OBAVEZAMA

REGULIRANI DOBAVLJAČ ZALIHA ZA KORIŠTENJE TOKOM LETA

U skladu sa Pravilnikom o standardima iz sigurnosti civilnog zrakoplovstva,

izjavljujem,

* da su po mom najboljem saznanju informacije sadržane u programu sigurnosti preduzeća istinite i tačne,
* da će se prakse i postupci navedeni u ovom programu sigurnosti provoditi i održavati na svim lokacijama koje su obuhvaćene programom,
* da će se ovaj program sigurnosti prilagoditi i izmijeniti kako bi se uskladio sa svim budućim relevantnim promjenama zakonodavstva Bosne i Hercegovine, osim ako [*naziv preduzeća*] obavijesti Direkciju za civilno zrakoplovstvo Bosne i Hercegovine da više ne želi isporučivati zalihe za korištenje tokom leta direktno u zrakoplov (i da, prema tome, više ne želi poslovati kao regulirani dobavljač),
* da će [*naziv preduzeća*] u pisanom obliku obavijestiti Direkciju za civilno zrakoplovstvo Bosne i Hercegovine o:

1. manjim promjenama u svom programu sigurnosti, kao što su naziv preduzeća, licu odgovornom za sigurnost ili podacima za kontakt, odmah, a najkasnije u roku od 10 radnih dana, i
2. većim planiranim promjenama, kao što su novi postupci sigurnosnih pregleda, veći građevinski radovi koji bi mogli uticati na usklađenost s primjenjivim zakonodavstvom Bosne i Hercegovine, ili promjena sjedišta/adrese, najmanje 15 radnih dana prije njihovog početka/planirane promjene;

* da će [*naziv preduzeća*], kako bi osiguralo usklađenost s primjenjivim zakonodavstvom Bosne i Hercegovine, u slučaju potrebe u potpunosti sarađivati u svim inspekcijama/nadzorima, i da će na zahtjev inspektora omogućiti pristup svim dokumentima,
* da će [*naziv preduzeća*] obavijestiti Direkciju za civilno zrakoplovstvo Bosne i Hercegovine o svim ozbiljnim kršenjima sigurnosnih mjera i o svim sumnjivim okolnostima koje bi mogle biti važne za zalihe za korištenje tokom leta, a posebno o svakom pokušaju skrivanja zabranjenih predmeta u zalihe,
* da će [*naziv preduzeća*] za sve relevantno osoblje osigurati obuku u skladu sa Poglavljem 11 Aneksa IV Pravilnika o standardima iz sigurnosti civilnog zrakoplovstva i da će ih upoznati s njihovim odgovornostima koje se odnose na sigurnost u okviru programa sigurnosti preduzeća; i
* da će [*naziv preduzeća*] obavijestiti Direkciju za civilno zrakoplovstvo Bosne i Hercegovine, ako:

1. prestane poslovati;
2. ako više ne isporučuje zalihe za korištenje tokom leta direktno u zrakoplov; ili
3. ako više ne može ispunjavati zahtjeve relevantnog zakonodavstva Bosne i Hercegovine.

Preuzimam potpunu odgovornost za ovu izjavu.

Ime i prezime:

Pozicija u preduzeću:

Datum:

Potpis: